Molde Fotballklubb Kvinner

Molde Fotballklubb Kvinner er kvinnelaget til Molde Fotballklubb. Laget spiller i 2023-sesongen i 2. divisjon. Laget er hjemmehørende på Aker Stadion (tidligere Molde Stadion) i Molde. Klubben spilte i 1. divisjon (nåværende Toppserien) i 1994. De deltok ikke i sesongene 2003 og 2008 på grunn av mangel på spillere.

Molde Fotballklubb ble stiftet i 1911, men kvinnefotballen i Molde ble ikke dratt i gang før på 1970-tallet.

Tornekrattet er klubbens primære uavhengige supportergruppering.

Tabell

Historie
Molde Fotballklubb startet opp med jentefotball på 1970-tallet. Molde deltok i gruppespillet i det aller første NM i fotball for kvinner som ble arrangert i 1978. Laget spilte kvartfinale i NM i 1981, hvor de tapte 4−0 mot Nymark. I 1988 røk de ut i kvartfinalen av NM etter tap 5−0 mot Bøler. I 1993 rykket Moldes kvinnelag opp til den øverste divisjonen. Debuten i øverste divisjon i 1994-sesongen endte med sisteplass og nedrykk etter én seier, én uavgjort og 16 tap. På grunn av spillermangel stilte ikke Molde med noe lag i seriesystemet i sesongene 2003 og 2008.

I 2014 vant Molde 3. divisjon, avdeling Sunnmøre og rykket opp til 2. divisjon hvor de har oppholdt seg siden.

Molde Kvinner spiller sine hjemmekamper på Aker Stadion eller Reknesbanen. De spilte sin første kamp på Aker Stadion 30. april 2014, etter at gressmatten var blitt skiftet ut med kunstgress, i en kamp de slo Brattvåg 5−0.

Spillerstall 
Oppdatert 27. januar 2023.

Trenerstab og støtteapparat 
 Hovedtrener: August Nyland
 Trener/Spillerutvikler: Mariken Kleppe
 Trener/Trenerutvikler: Kjell Arne Hestad
 Fysisk trener: Thea Weberg Hirth
 Keepertrener: William Fraser
 Fysioterapeut: Elin Kortner Lystad
 Hovedlagleder: Tor Melsæther
 Leder kvinnefotball: Erlend Holmlund

Trenere

Tidligere sesonger

Vandring i divisjonene siden 1993

Meritter 
3. divisjon, Nordmøre og Romsdal/Sunnmøre:
1.-plass: 2013, 2014
NM: 
Kvartfinale: 1981, 1988

Referanser

Eksterne lenker 
 
 Tornekrattet – Supporterklubb
 MFKweb.org – Uoffisiell supporterside
 MFKblogg – Uavhengig og uoffisiell supporterblogg

 
Fotballag i Møre og Romsdal
Toppserielag
Kvinnefotballag i Norge